《过石龙沟》
清代·朱珔

侧径缘孤绳，山容忽破碎。片石势飞动，层云起其内。

崭绝两壁立，崔嵬土恒戴。鬼神守阴崖，终古不敢败。

陂陀凹复凸，转入井陉隘。马力亦告乏，懦若蛇倒退。

尘世多险途，鼓勇老行迈。但作平等想，万事总无碍。

出谷天朗开，划然分两戒。四顾迷人踪，瑶琴泻寒濑。

作者简介：（1769—1850）安徽泾县人，字玉存，一字兰坡。嘉庆七年进士。官至右春坊右赞善。历主钟山等书院。尝于吴中结“问梅诗社”，与姚鼐、李兆洛共负盛名。辑《国朝古文汇钞》，有《说文假借义證》、《文选集释》、《小万卷斋集》等。